
ДО 
ОБЩИНСКИ СЪВЕТ
БУРГАС


     ДОКЛАДНА ЗАПИСКА

ОТ ДИМИТЪР НИКОЛОВ – КМЕТ НА ОБЩИНА БУРГАС


ОТНОСНО: Определяне на нов терен за изграждане на паметник - реплика на А. Г.Коджакафалията


УВАЖАЕМИ ОБЩИНСКИ СЪВЕТНИЦИ, 

 На основание чл. 73, ал. 6 от Правилника за организацията и дейността на Общинския съвет, неговите комисии и взаимодействието му с общинската администрация на Община Бургас, моля, настоящата докладна записка да бъде включена и разгледана в дневния ред на предстоящото на 23 април 2024 г. заседание на Общински съвет - Бургас, като неотложна,  с цел своевременното стартиране на обществена поръчка за изграждане на паметник -реплика на Александър Георгиев – Коджакафалията и съкращаване периода, необходим за провеждане на изискуемите законови процедури.
С решения на Общински съвет от 28.04.2015 г., Протокол № 51 от 27.03.2018 г., Протокол №39 и решение № 27 от протокол 41/ 24.04.2018г. През 2024 г. е дадено съгласие да се стартира процедура по възстановяване на паметника на Александър Георгиев – Коджакафалията, реплика на оригинала на съществуващия в Бургас такъв до 50-те години на XX век. Установи, че с решение на Общински съвет – Бургас за репликата на оригинала е определен терен в УПИ II, кв. 19 по плана на к-с „Братя Миладинови“, гр. Бургас, който според нотариален акт 104, том XIV, дело № 7091/15 е имот собственост на Църковно настоятелство при храм „Св. Иван Рилски“ – Бургас при Света Сливенска митрополия. Това се потвърждава и от комбинирана скица № 125/17.04. 2024 г. изготвена от Дирекция „Устройство на територията“ на Община Бургас.
	Видно от схемите по изготвяне на докладна ОбС. 08-00-3186, по която е поставеното решение № 61 от протокол 51/28.04.2015г. на Общински съвет е определено място за възстановяване на паметник на Александър Георгиев-Коджакафалията до пешеходната зона в източната част в УПИ III в кв.19 по плана на кв. Братя Миладинови – имот за училище и Общинска собственост. В решението е вписано УПИ II вместо УПИ III в кв.19, който по същество не е общинска собственост и за който не е било налице в т.ч. и към настоящият момент депозирано съгласие на собственика - Църковно настоятелство при храм „Св. Иван Рилски“ – Бургас при Света Сливенска митрополия. С решението от април 2018 г. е извършена поправка на фактическа грешка, като е посочен имот „…227, кв.19 …“ който по плана представлява улица и не кореспондира с конкретното предложение по направените проучвания.  Освен това така взетите решения са по повод предходни технически задания, които към настоящия момент не са актуални и не могат да бъдат реализирани.
За подготовката на новото техническото задание и обществена поръчка за възлагане на дейностите по изработка на паметника – реплика на А. Г. Коджакафалията е необходимо да се определи и опише правилно имотът, в който да бъде позициониран паметника-реплика. 
Предвид гореизложеното и на основание чл. 21, ал. 1, т. 8 от Закона за местното самоуправление и местната администрация, предлагам, Общински съвет Бургас да вземе следните:
РЕШЕНИЯ:

1. Изпълнението на репликата на съществуващия през първата половина на XX век паметник на Александър Георгиев – Коджакафалията“ да бъде извършено в УПИ III211 , кв. 19, по плана на к-с „Братя Миладинови“, гр. Бургас.  

2. На основание чл. 60, ал. 1 от Административнопроцесуалния кодекс, Общински съвет - Бургас допуска предварително изпълнение на решението с цел започване на подготовка на техническо задание за възлагане на паметника – реплика и процедурата по Закона за обществените поръчки.

Приложения: 1. Решение на ОС – Бургас от 28.04.2015 г., Протокол № 51; 
                        2. Решение на ОС – Бургас от 27.03.2018 г., Протокол №39;
                        3. Комбинирана скица № 125 /17.04. 2024 г. изготвена от Дирекция 
                            „Устройство на територията“ на Община Бургас.


С уважение,

ДИМИТЪР НИКОЛОВ
Кмет на Община Бургас

